laion/Wikipedia-Exotic huggingface dataset:
ניה פארק

נִיָה פָּארְקֵן (בשוודית: Nya Parken, "הפארק החדש", לפעמים נקרא "הפארק") הוא אצטדיון כדורגל הנמצא בעיר נורשפין שבשוודיה. האצטדיון הוא המגרש הביתי של מועדון הכדורגל אִי אֵף קוֹהַּ נורשפין, ומכיל כ-16,000 מקומות ישיבה. במקור נבנה האצטדיון גם לאירוח ענפי ספורט נוספים כמו הוקי-קרח, טניס ואתלטיקה. האצטדיון אירח מספר טורנירים בינלאומיים, בהם גם טורניר הגביע העולמי בכדורגל 1958, אליפות אירופה בכדורגל 1992 וכן מעל לכ-150 משחקים בינלאומיים (במסגרת קבוצת הכדורגל המקומית). בשנת 2009 האצטדיון שופץ. שטחו הכללי של האצטדיון הוא כ-50,000 מטרים רבועים. בעת בניית האצטדיון ב-1903 ניתן לו השם "היכל הספורט של נורשפין" (או "מרכז האתלטיקה של נורשפין"; Norrköpings Idrottspark), אך בפי אוהדי המועדון המקומי, וציבור חובב הכדורגל בשוודיה בכלל, נודע המגרש בשם "הפארק" (Den Parken, או בפשטות Parken). לאחר שיפוץ נרחב שעבר האצטדיון במהלך 2008–2009 בעלות של כ-300 מיליון קרונור, שם האצטדיון שונה באופן רשמי ל"ניה פארקן", דהיינו "הפארק החדש", ובכך ניתנה חותמת רשמית לשמו המסורתי של האצטדיון, ואוהדי הכדורגל המשיכו לכנותו הן "הפארק" והן "הפארק החדש". במהלך העשור השני והשלישי של המאה ה-21 נרכשו זכויות שמו של האצטדיון על ידי חברות מסחריות שונות, וכך שונה שמו של האצטדיון מדי מספר שנים, כשפעם אחת נקרא "אסטרייטאפורטן" (Östgötaporten) בין השנים 2016–2020, ופעם אחרת "פלאטינום קארס ארנה" (PlatinumCars Arena) החל מ-2020. מדיה וקבצים בנושא ניה פארק בוויקישיתוף מידע על האצטדיון, (בשוודית).
רסין (ויסקונסין)

רסין (באנגלית: Racine) היא בירת מחוז רסין במדינת ויסקונסין בארצות הברית. העיר שוכנת על גדות ימת מישיגן בדרום-מזרח ויסקונסין. בעיר מתגוררים 78,860 תושבים (נכון ל-2010), והיא העיר החמישית בגודל אוכלוסייתה בין ערי ויסקונסין. רסין נמצאת על חוף ימת מישיגן ורחוקה כ-27 ק"מ מגבול מדינת אילינוי ו-45 ק"מ מהעיר מילווקי. העיר נמצאת 188 מטרים מעל גובה פני הים. על פי לשכת מפקד האוכלוסין של ארצות הברית משנת 2010, שטחה הכולל של העיר הוא 48.38 קמ"ר אשר מתוכם 40.09 קמ"ר הם יבשה ו-8.29 קמ"ר מים. נכון למפקד האוכלוסין של ארצות הברית משנת 2010, מתגוררים בעיר 78,860 תושבים אשר מתוכם 61.8% לבנים, 22.6% שחורים או אפרו-אמריקאים, 0.8% אסיאתים, 0.5% אינדיאנים, 10.3% מגזע אחר ו-4.0% משני גזעים או יותר. על פי המפקד משנת 2010, היו בעיר 78,860 תושבים, 30,530 משקי בית, ו-19,222 משפחות. צפיפות האוכלוסייה הייתה 1,966.9 נפש לקמ"ר. בעיר היו 33,887 יחידות דיור בצפיפות ממוצעת של 845.2 דירות לקמ"ר. בעיר עובר כביש בין-מדינתי מס' 94. ברסין עובר קו רכבת האמטרק היאוואתה. בעיר עובר גם קו רכבת הפרברים של שיקגו (Metra) . בעיר ממוקם גם נמל התעופה הבינלאומי באטן. דנמרק אולבורג, דנמרק ניקרגואה בלופילדס, ניקרגואה ברזיל פורטלזה, ברזיל צרפת מונטלימאר, צרפת יפן אויסו, יפן מקסיקו ספוטלנחו, מקסיקו מדיה וקבצים בנושא רסין בוויקישיתוף אתר האינטרנט הרשמי של רסין (באנגלית) רסין, באתר אנציקלופדיה בריטניקה (באנגלית) אתר American FactFinder של לשכת מפקד האוכלוסין של ארצות הברית.
פרנדס ארנה

פְרֶנְדְס ארנה (בשוודית: Friends Arena, "היכל החברים") הוא אצטדיון רב-תכליתי שמשמש למשחקי כדורגל ולמופעים בעיר סולנה שבסטוקהולם בירת שוודיה. הוא ממוקם על-יד אגם רוסט (Råstasjön), צפונית למרכז העיר סטוקהולם. האצטדיון משמש כמגרש הביתי של נבחרת הכדורגל השוודית וא.י.ק סולנה (החל מ-2012 ו-2013 בהתאמה; עד אז שיחקו הקבוצות באצטדיון רוסונדה שבסטוקהולם) ומכיל כ-50,600 מקומות ישיבה במשחקי הכדורגל. האצטדיון משמש לאירוח הופעות, בהם הוא מסוגל להכיל כ-65,000 צופים. בנוסף, ניתן לארח בו מופעים המיועדים לקהל צופים מצומצם יותר של כ-20,000 צופים בלבד. האצטדיון הוא בעל גג נסגר, דבר המאפשר לאצטדיון להוות גם אולם סגור. האצטדיון הוא מתקן הספורט הגדול ביותר במדינות הנורדיות. האצטדיון אירח את גמר הליגה האירופית 2017, בו גברה מנצ'סטר יונייטד האנגלית על אייאקס ההולנדית בתוצאה 0-2. חזית האצטדיון חזית האצטדיון בלילה מבט מבפנים מדיה וקבצים בנושא פרנדס ארנה בוויקישיתוף אתר האינטרנט הרשמי של פרנדס ארנה פרנדס ארנה, ברשת החברתית פייסבוק פרנדס ארנה, ברשת החברתית אקס (טוויטר) פרנדס ארנה, ברשת החברתית אינסטגרם פרנדס ארנה, סרטונים בערוץ היוטיוב
שרה דבריץ

שרה דבריץ (בגרמנית: Sara Däbritz; נולדה ב-15 בפברואר 1995) היא כדורגלנית גרמנייה, שמשחקת כקשרית בקבוצות צרפתיות ובנבחרת גרמניה. היא נחשבת כקשרית 50:50, כלומר משחקת גם כקשרית אחורית וגם בחלק ההתקפי. כמו כן היא מסוגלת לבעוט בשתי הרגליים, אחרי שמגיל צעיר אימנו אותה לחזק גם את רגל ימין, למרות שהרגל החזקה שלה באופן טבעי הייתה השמאלית. שרה דרביץ החלה את הקריירה שלה בפרייבורג ב-2012. בשנת 2015 חתמה בבאיירן מינכן. ב-2019 עברה לשחק בצרפת בפריס סן ז'רמן, איתה זכתה באליפות הליגה לנשים, אחרי שהבקיעה 3 שערים ובישלה 8. ביוני 2022 חתמה על חוזה בקבוצת הנשים של ליון, על פיו תשחק בה עד 2025. בעונת 23/24 היא שיחקה 17 משחקים והבקיעה 8 שערים הופעת הבכורה שלה בנבחרת הייתה ב-29 ביוני 2013 במשחק נגד נבחרת יפן. את השער הראשון שלה במדי הנבחרת הבקיעה במשחק במונדיאל 2015 נגד נבחרת חוף השנהב. ב-2021 שיחקה בשני משחקיה של נבחרת גרמניה נגד נבחרת ישראל (גרמניה ניצחה פעם אחת 7-0 ופעם אחת 2-0). ב-2023 היא נחשבה לאחת משתי השחקניות הוותיקות בנבחרת, במסגרתה שיחקה בשנה זו 10 משחקים. https://www.dw.com/en/sara-d%C3%A4britz-germanys-box-to-box-midfield-general/a-66377019 שרה דבריץ, ברשת החברתית פייסבוק שרה דבריץ, ברשת החברתית אקס (טוויטר) שרה דבריץ, ברשת החברתית אינסטגרם Sara Däbritz, Germany's box-to-box midfield general מדיה וקבצים בנושא שרה דבריץ בוויקישיתוף שרה דבריץ, באתר Soccerdonna (בגרמנית) שרה דבריץ, באתר Fussballdaten.de (בגרמנית) שרה דבריץ, באתר Soccerway שרה דבריץ, באתר WorldFootball.net שרה דבריץ, באתר FootballDatabase.eu Lyon (w) Top players 23-24, AiScore, ‏מאי 2024 ערך זה הוא קצרמר בנושא כדורגלנים גרמנים. אתם מוזמנים לתרום לוויקיפדיה ולהרחיב אותו.
גריפין (פירושונים)

האם התכוונתם ל... גריפון – חיה מיתולוגית הנקראת גם גריפין גריפין (מוזיקאי) – מוזיקאי, תקליטן, פזמונאי ומפיק מוזיקלי אמריקאי בלייק גריפין – כדורסלן אמריקאי המשחק בליגת ה-NBA בוב גריפין – כדורסלן מכבי תל אביב, אביה של בקי גריפין בקי גריפין – שחקנית ודוגמנית ישראלית ג'וני גריפין – סקסופוניסט טנור אמריקאי (1928–2008) טים גריפין – שחקן אמריקאי מייקל גריפין – מנהל נאס"א מרב גריפין – מנחה טלוויזיה, שחקן ואיל תקשורת אמריקאי ניק גריפין – פוליטיקאי בריטי קתי גריפין – קומיקאית ושחקנית אמריקאית JAS-39 גריפן – מטוס קרב שוודי גריפון (להקה) – להקה אמריקאית
זרוע סרגל

זרוע הסרגל (באנגלית: Norma Arm) היא זרוע ספירלית זעירה היוצאת ממרכז גלקסיית שביל החלב ונפרסת סביבו. החלק הפנימי של הזרוע נקרא "זרוע סרגל במובן הצר". החלק החיצוני של הזרוע מכונה גם זרוע ברבור, הנמצא מחוץ לזרוע פרסאוס או הזרוע החיצונית, שנמצאת רחוק ממרכז הגלקסיה מאשר מבזרוע ברבור. לזרוע סרגל רדיוס של 15.5 ± 2.8 פארסק. הזרוע נקראת על שם קבוצת הכוכבים סרגל בה נצפית הזרוע מכדור הארץ. כמו גלקסיות זעירות, שביל החלב מורכב ממסה גדולה של כוכבים, בצורה של דיסקה שטוחה עקב כבידה עצמית. הדיסקה מסתובבת עם המסה הצפופה המרכזית של הכוכבים, ונעה במהירויות גבוהות יותר מהאזורים השוליים של הדיסקה. כתוצאה מכך, התבנית אותה יוצרים הכוכבים שונה במבט ישר מלמעלה או מלמטה והדבר יוצר את הספירלה. זרוע סרגל, בבסיס הנתונים SIMBAD לגרמי שמיים אסטרונומיים ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
אולאנגום

אולאנגום (במונגולית: Улаангом) היא בירת האיימאג (מחוז) אובס במונגוליה. העיר ממוקמת כ-120 קילומטר דרומית לגבולה של מונגוליה עם רוסיה, בקרבת אגם אובס נור, וכ-1,100 ק"מ מבירת המדינה אולן בטור. העיר הוקמה בסוף המאה ה-17, ב-1871 נבנה בעיר מקדש בודהיסטי. בשנת 2000 התגוררו בעיר 26,319 תושבים, ב-2006 התגוררו בעיר 23,000 תושבים, בסוף 2008 התגוררו בעיר 22,300 תושבים.[דרושים מקורות] מדיה וקבצים בנושא אולאנגום בוויקישיתוף ערך זה הוא קצרמר בנושא גאוגרפיה של מונגוליה ובנושא יישובים באסיה. אתם מוזמנים לתרום לוויקיפדיה ולהרחיב אותו.
מרטינה מילר

מרטינה מילר (בגרמנית: Martina Müller; נולדה ב-18 באפריל 1980) היא כדורגלנית עבר ששיחקה בעמדת החלוץ. מילר התחילה את הקריירה שלה בפ.סו.ו פרנקפורט ב-1998,שם שיחקה שנתיים, והבקיעה 15 שערים ב-22 משחקים. לאחר מכן עברה לבאד-נוינהאר sc 07 שם שיחקה 5 עונות וכבשה 65 שערים ב-79 משחקים. ב-2005 היא עברה לוולפסבורג כאשר הקבוצה ירדה לליגה השנייה. בגמר ליגת האלופות לנשים ב-2013 היא הבקיעה את שער הניצחון מול קבוצת אולימפיק ליון. את הופעת הבכורה שלה בנבחרת גרמניה עשתה מילר במשחק נגד נבחרת ארצות הברית ב-29 ביוני 2000. היא זכתה עם הנבחרת בשלוש תוארי יורו ובשני גביעי מונדיאל. מדיה וקבצים בנושא מרטינה מילר בוויקישיתוף Prabook, Martina Muller מרטינה מילר, באתר Soccerdonna (בגרמנית) מרטינה מילר, באתר Soccerway מרטינה מילר, באתר WorldFootball.net מרטינה מילר, באתר FootballDatabase.eu
רשאד סאדיגוב

רשאד פארוד סאדיגוב (באזרית: Rəşad Sadıqov; נולד ב-16 ביוני 1982) הוא כדורגלן עבר אזרי ששיחק בעמדת הבלם, וכיום מאמן קבוצת זירה. סאדיגוב התחיל את הקריירה שלו בקבוצת הנוער של שחרור. בשנת 2000 חתם בקבוצת הבוגרים של טוראן טובוז. אף על פי שיחק רק 9 משחקים הוא היה שחקן הרכב בנבחרת הצעירה ובתום העונה חתם בנפטצ'י באקו במדיה רשם 24 הופעות. בקיץ 2002 חתם בפולאד האיראנית. כעבור שנה חזר לנפטצ'י וזכה עם המועדון בדאבל ועונה לאחר מכן באליפות שנייה ברציפות. בינואר 2006 חתם בקייסריספור הטורקית בה לא זכה להרבה דקות משחק ובינואר 2007 חזר לקדנציה שלישית בנפטצ'י, אך במועדון לא שמו לב שהם לא הצליחו לרשום את השחקן ולכן הוא שיחק כדורסל על מנת לשמור על כושר. ב-23 בינואר 2009 שב לטורקיה כאשר חתם בקוג'אליספור עד לסיום העונה. יומיים לאחר מכן, ערך את הופעת הבכורה שלו במועדון. ביולי 2009 חתם בקרבאך במטרה לעזור למועדון במשחקי מוקדמות הליגה האירופית. ב-23 ביולי 2009 כבש את שער הניצחון נגד רוזנבורג בלקלאב במסגרת מוקדמות הליגה האירופית. גם בסיבוב שלאחר מכן בו שיחקה קרבאך נגד הונקה הוא כבש, בעקבות כך החליטו ראשי המועדון להחתימו עד לסיום העונה. באוגוסט 2010 חתם באסקישהירספור. תקופתו במועדון הייתה זכורה בעיקר בשל מספר פציעות שהפריעו להשתלבות שלו לכן שוחרר מהמועדון, וב-11 בפברואר 2011 חזר לקרבאך. סאדיגוב ערך את הופעת הבכורה שלו בנבחרת אזרבייג'ן ב-6 באוקטובר 2001 במשחק נגד שוודיה במסגרת מוקדמות מונדיאל 2002. ב-28 במרץ 2004 הבקיע את שער הניצחון עבור אזרבייג'ן במשחק ידידות נגד קזחסטן שהיה גם שער הבכורה שלו בנבחרת. כיום הוא משמש כקפטן הנבחרת. בשנת 2016 סאדיגוב מונה למאמן קבוצת הנוער של קרבאך. ב-13 בדצמבר 2017 מונה למאמן הנבחרת הצעירה של אזרבייג'ן. נפטצ'י באקו אליפות אזרבייג'ן: 2003/2004, 2004/2005 הגביע האזרי: 2001/2002, 2003/2004 קייסריספור גביע האינטרטוטו: 2006 קרבאך אליפות אזרבייג'ן: 2013/2014, 2014/2015, 2015/2016, 2016/2017 הגביע האזרי: 2014/2015, 2015/2016 אישיים הכדורגלן האזרי של השנה: 2004, 2005, 2010, 2013, 2016 רשאד סאדיגוב, ברשת החברתית אינסטגרם רשאד סאדיגוב, באתר Transfermarkt רשאד סאדיגוב, באתר Soccerway רשאד סאדיגוב, באתר WorldFootball.net רשאד סאדיגוב, באתר National Football Teams רשאד סאדיגוב, באתר FootballDatabase.eu פרופיל המאמן, באתר Transfermarkt פרופיל השחקן באתר קרבאך
רוסלן אבישוב

רוסלן איברהים אבישוב (באזרית: Ruslan Abışov; נולד ב-10 באוקטובר 1987) הוא כדורגלן עבר אזרי ששיחק בעמדת הבלם. אבישוב התחיל את הקריירה שלו במחלקת הנוער של נפטצ'י באקו ובגיל 19 עלה לקבוצה הבוגרת. לאחר שבשלוש העונות הראשונות שלו שיחק בעיקר כמחליף, בעונת 2009/2010 הפך לשחק הרכב. ב-28 בנובמבר 2010 הבקיע את שער הבכורה שלו בקריירה בניצחון 0-1 נגד קרבאך. אבישוב זכה עם הקבוצה בשתי אליפויות בעונות 2010/2011 ו-2011/2012. בקיץ 2012 סיים חוזה בנפטצ'י וחתם בחזר לנצ'ראן לחצי עונה. ב-26 בפברואר 2013 עזב לראשונה את אזרבייג'ן וחתם ברובין קאזאן הרוסית לשנתיים וחצי. בקאזאן לא זכה לדקות משחק ולכן בקיץ 2014 הושאל לגבאלה עד לאמצע העונה. לאחר שהשתלב בגבאלה, החליט המועדון לרכוש את כרטיס השחקן של אבישוב. בקיץ 2015 חזר לקדנציה שנייה בחזר לנצ'ראן. ב-29 ביוני 2016 חתם באינטר באקו לעונה אחת. ב-12 בינואר 2017 חתם בנפטצ'י באקו עד לסיום העונה. ב-13 ביוני 2019 חתם לשנתיים בסבאך. לאחר שהציג יכולת טובה במדי נפטצ'י, אבישוב זומן לראשונה לסגל נבחרת אזרבייג'ן בסוף אוגוסט 2009. ב-5 בספטמבר 2009 ערך את הופעת הבכורה שלו בנבחרת נגד פינלנד במסגרת מוקדמות מונדיאל 2010. ב-18 בנובמבר 2009 הבקיע את שער הבכורה שלו בנבחרת במשחק ידידות נגד צ'כיה. נפטצ'י באקו אליפות אזרבייג'ן: 2010/2011, 2011/2012 אישיים השחקן האזרי של השנה: 2012 מדיה וקבצים בנושא רוסלן אבישוב בוויקישיתוף רוסלן אבישוב, ברשת החברתית אינסטגרם רוסלן אבישוב, באתר Transfermarkt רוסלן אבישוב, באתר Soccerway רוסלן אבישוב, באתר WorldFootball.net רוסלן אבישוב, באתר National Football Teams רוסלן אבישוב, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רוסלן אבישוב".
פרעה (פירושונים)

האם התכוונתם ל... פרעה – תוארם של שליטי מצרים העתיקה פרעוני מצרים – רשימה של מלכי מצרים העתיקה פרעה (דמות מקראית) – מלך מצרים המוזכר בתנ"ך פרעה (בימי משה) – מלך מצרים המוזכר בספר שמות בסיפור יציאת מצרים עברנו את פרעה – מיני-אלבום שהוציא הזמר מאיר אריאל בשנת 1990, ושמו של שיר הנושא מתוך המיני-אלבום רחם (עוף) (מכונה גם "תרנגול פרעה") - מין עוף דורס יחיד בסוגו במשפחת הנציים ע'ור אל פרעה – חלקו התחתון של נחל תרצה הנשפך לירדן. אישים ששמם הפרטי הוא פרעה בת פרעה תל פארעה
קלוב אולימפיה

קלוב אולימפיה (בספרדית: Club Olimpia) הוא מועדון ספורט מהעיר אסונסיון שבפרגוואי. המועדון מיוצג בענפי ספורט שונים, כשהעיקריים שבהם הם כדורגל וכדורסל. קבוצת הכדורגל של המועדון היא המצליחה ביותר בפרגוואי, הן ברמה הלאומית והן ברמה הבינלאומית. המועדון נוסד ב-25 ביולי 1902 על ידי חבורה של פרגוואים צעירים, והרעיון לשמו הגיע מראש החבורה המייסדת וויליאם פאטס, הולנדי שהתיישב בפרגוואי, הנחשב ל"אבי הכדורגל הפרגוואי" בשל כך שהביא את הענף למדינה ועודד את התפתחותו. המועדון מחזיק בשיא אליפויות פרגוואי, 40 במספר, שש מתוכן ברציפות, בין השנים 1978 ו-1983. המועדון הוא היחיד בפרגוואי שזכה בתואר בינלאומי כלשהו, וברשימת הישגיו שמונה תארים כאלה, בתוכם הגביע הביניבשתי - פעם אחת - וגביע ליברטדורס - 3 פעמים. הוא נחשב על ידי פיפ"א לאחד המועדונים "הקלאסיים" בעולם. ב-1979, בהובלתו של המאמן לואיס קוביז'ה, זכה המועדון בטרבל בינלאומי: גביע ליברטדורס (ניצחה את בוקה ג'וניורס הארגנטינאית בגמר), הגביע הביניבשתי (גברה בגמר על מאלמה השוודית), וגביע אינטראמריקנה. הישג יוצא דופן נוסף היה ב-1990, שוב תחת פיקודו של המאמן קוביז'ה, כשהמועדון זכה בגביע ליברטדורס (לאחר ניצחון בגמר על ברצלונה מאקוודור) ובסופרקופה סודאמריקנה (ניצחה בגמר את נסיונל מאורוגוואי), ועל כן הוענק לו אוטומטית, ללא משחק, גביע הרקופה סודאמריקנה (הסופר קאפ הדרום אמריקאי). את רשימת התארים הבינלאומיים משלימים גביע ליברטדורס 2002 עם המאמן נרי פומפידו וגביע רקופה סודאמריקנה 2003 (שוב עם קוביז'ה, שגם הוביל אותה במהלך השנים לעשר אליפויות מקומיות). משחקי הדרבי בין אולימפיה וסרו פורטניו, שתי הקבוצות הפופולריות ביותר במדינה, נחשבים ל"סופר קלאסיקו של הכדורגל הפרגוואי". הדרבי מול קלוב גוארני נקרא ה"קלאסיקו מאס אנייחו" (הקלאסיקו הכי ישן), והדרבי מול ליברטד - ה"קלאסיקו בלנקו אי נגרו" (הקלאסיקו הלבן ושחור). חואן באוטיסטה אגוארו רומריטו אבר הוגו אלמיידה ראול אמרייה סרחיו גויקוצ'אה חוסה קרדוסו רוקה סנטה קרוס קרלוס גמארה קרלוס רואיס מרטין סילבה לאומיים אליפות פרגוואי: 40 1912, 1914, 1916, 1925, 1927, 1928, 1929, 1931, 1936, 1937, 1938, 1947, 1948, 1956, 1957, 1958, 1959, 1960, 1962, 1965, 1968, 1971, 1975, 1978, 1979, 1980, 1981, 1982, 1983, 1985, 1988, 1989, 1993, 1995, 1997, 1998, 1999, 2000, קלאוסורה 2011, קלאוסורה 2015 טורנאו LPFA 1917 פלאקטה מילינגטון דרייק 1943, 1947, 1948, 1951 קמפאונטו נסיונל דה קלובס 1976 טורנאו רפובליקה 1992 בינלאומיים הגביע הביניבשתי: 1 1979 גביע ליברטדורס: 3 1979, 1990, 2002 גביע אינטראמריקנה: 1 1979 סופרקופה סודאמריקנה:1 1990 רקופה סודאמריקנה: 2 1991, 2003 מדיה וקבצים בנושא קלוב אולימפיה בוויקישיתוף אתר האינטרנט הרשמי של קלוב אולימפיה קלוב אולימפיה, ברשת החברתית פייסבוק קלוב אולימפיה, ברשת החברתית אקס (טוויטר) קלוב אולימפיה, ברשת החברתית אינסטגרם קלוב אולימפיה, סרטונים בערוץ היוטיוב פרופיל, באתר Transfermarkt פרופיל, באתר Soccerway פרופיל, באתר FootballDatabase.eu
ג'ו הק

ג'ו הק (באנגלית: Joe Heck; נולד ב-30 באוקטובר 1961) הוא פוליטיקאי אמריקאי ובריגדיר גנרל בצבא ארצות הברית. כיהן כנציג מחוז מס' 3 של נבדה בבית הנבחרים של ארצות הברית. הק נולד בשכונת ג'מייקה בניו יורק. ב-1984 סיים תואר ראשון בלימודי בחינוך לבריאות באוניברסיטת המדינה של פנסילבניה. ב-1988 סיים לימודי אוסטאופתיה בקולג' לרפואה אוסטאופתית בפילדלפיה. ב-1992 סיים התמחות ברפואת חירום במרכז הרפואי אלברט שוויצר בפילדלפיה. שימש חבר סגל באוניברסיטת טורו, בקולג' הקהילתי של דרום נבדה ובבית הספר לרפואה של אוניברסיטת נבדה בלאס וגאס. כמו כן שימש חבר סגל באוניברסיטת לובשי המדים במרילנד. משנת 1991 הוא משתייך לכוחות המילואים של צבא ארצות הברית ומשרת כקצין בדרגת בריגדיר גנרל כמפקד כוח רפואי. הוא בוגר לימודי אסטרטגיה בקולג' המלחמה של צבא ארצות הברית ב-2006. נקרא לשירות פעיל מספר פעמים והוצב בין השאר כחלק מכוח האכיפה בבוסניה והרצגובינה ובעיראק. בנוסף הוא התנדב לאורך השנים בכוחות כיבוי האש, בצוותי אמבולנסים, צוותי סריקה, חילוץ והצלה וכרופא יחידת משטרה מיוחדת (SWAT). הוא בעלים של עסק בתחום שירותי הרפואה. בשנים 2004 עד 2008 ייצג את המחוז החמישי של נבדה בסנאט המדינתי. בנובמבר 2010 נבחר לנציג המחוז השלישי של נבדה בבית הנבחרים של ארצות הברית, הוא ניצח בבחירות את חברת הקונגרס המכהנת מהמפלגה הדמוקרטית ברוב זעום. ב-2012 נבחר לכהונה נוספת ברוב של 50% מול 43%. הוא מכהן בבית הנבחרים בוועדת שירותי הביטחון וכיו"ר ועדת המשנה לאנשי כוחות הביטחון. כמו כן הוא חבר בוועדת החינוך והעבודה ובוועדת המודיעין. הוא חבר בין השאר בשדולת בית הנבחרים למען ישראל ובשדולת הרופאים. ביולי 2015 הודיע כי בכוונתו להתמודד לבחירות לסנאט של ארצות הברית על המושב המתפנה של הארי ריד. בבחירות שנערכו בנובמבר 2016 הפסיד למועמדת המפלגה הדמוקרטית קתרין קורטז מסטו. הק נשוי ואב לשלושה. הוא נוצרי קתולי באמונתו וחבר אגודת אבירי קולומבוס. מדיה וקבצים בנושא ג'ו הק בוויקישיתוף אתר האינטרנט הרשמי של ג'ו הק (באנגלית) ג'ו הק, ברשת החברתית פייסבוק ג'ו הק, סרטונים בערוץ היוטיוב ג'ו הק באתר בית הנבחרים ג'ו הק, באתר המדריך הביוגרפי של הקונגרס של ארצות הברית (באנגלית)
רואנוק (וירג'יניה)

רואנוק (באנגלית: Roanoke) היא עיר עצמאית במדינת וירג'יניה בארצות הברית. העיר שוכנת על גדות נהר רואנוק בחלקה הדרום-מערבי של וירג'יניה. בעיר מתגוררים כ-100,000 תושבים (נכון ל-2020), ובמטרופולין של העיר מתגוררים 308,707 תושבים (נכון ל-2010). רואנוק נוסדה כעיירה ב-1852 תחת השם "ביג ליק". תוך זמן קצר נוסדה מסילת רכבת שעברה בה והעלתה מעט את חשיבותה. כעבור 20 שנה החלו עבודות להקמת קו רכבת חדש באזור. אחד המהנדסים שעבד על הקמת הקו החדש, פרדריק קימבל, בחר בביג ליק כנקודת ההצטלבות עם המסילה הישנה יותר. הפיכתה של ביג ליק לצומת רכבות העלתה מאוד את חשיבותה והתושבים רצו לשנות את שמה לקימבל על שם המהנדס. קימבל סירב והציע במקום זאת לקרוא לעיירה רואנוק על שם הנהר העובר בה, והשם אכן שונה ב-1882. חשיבותה עלתה באופן משמעותי תוך זמן קצר מאוד וכבר ב-1884 היא קיבלה מעמד של עיר עצמאית. בהמשך היא הפכה לצומת רכבות אזורי חשוב. בעשורים האחרונים של המאה ה-20 הרכבות אמנם הפסיקו לפקוד את העיר, אך כלכלתה כבר לא הסתמכה עליהן באופן משמעותי. כלכלת העיר מתבססת בעיקר על תעשייה, ויש מפעלים רבים באזורי הפרוורים שלה. חברת הרכבות נורפוק אנד וסטרן, שבסיסה היה ברואנוק, אוחדה לתוך חברת הרכבות נורפוק סאות'רן (Norfolk Southern Railway), שעדיין יש לה מרכזי משנה בעיר. את העיר משרת נמל התעופה האזורי רואנוק-בלאקסבורג, הנמצא במרחק של 6 קילומטרים צפון-מערבית למרכז העיר. בעיר עוברת שלוחה 581 של הכביש הבין-מדינתי 81, העובר בקרבת העיר ומקשר בין המדינות ניו יורק וטנסי. ברזיל פלוריאנופוליס, ברזיל קניה קיסומו, קניה הרפובליקה העממית של סין ליג'יאנג, הרפובליקה העממית של סין רוסיה פסקוב, רוסיה צרפת סן-לו, צרפת קוריאה הדרומית וונג'ו, קוריאה הדרומית פולין אופולה, פולין מדיה וקבצים בנושא רואנוק בוויקישיתוף אתר האינטרנט הרשמי של רואנוק (באנגלית) אוכלוסייה במטרופולינים לפי מפקד 2010 והערכות אוכלוסייה ב-2011, לשכת מפקד האוכלוסין של ארצות הברית.
הק

האם התכוונתם ל... ג'ו הק – פוליטיקאי אמריקאי דון הק – מאייר אמריקאי, יוצר איירון מן לוץ הק – זואולוג גרמני, חוקר בעלי חיים ומחבר ספרי חיות ריצ'רד הק – כימאי אמריקאי, זוכה פרס נובל לכימיה. מגלה ומפתח תגובת הק
התאחדות הכדורגל השוודית

התאחדות הכדורגל השוודית (בשוודית: Svenska Fotbollförbundet, או בקיצור SvFF) היא הגוף האחראי על הליגות השונות בשוודיה, בהן ליגת העל בכדורגל לגברים ולנשים (אלסונסקאן ודמאלסוונסקאן, בהתאמה), משחקי הגביע השונים, נבחרת שוודיה בכדורגל לגברים ונשים והנבחרות הצעירות. מקום מושבה של ההתאחדות לכדורגל הוא באצטדיון פרנדס ארנה שבסולנה, סטוקהולם. התאחדות הכדורגל השוודית היא חברה בארגונים פיפ"א ואופ"א, והיא המנהלת של 24 אזורי-הספורט השוודים (22 המחוזות + שתי הערים סטוקהולם וגטבורג הנפרדות). אלסונסקאן (Allsvenskan) סופראטאן (Superettan) דיוויז'ון 1 (Division 1) דיוויז'ון 2 - (Division 2) דיוויז'ון 3 - (Division 3) עממי/חובבני דמאלסוונסקאן (Damallsvenskan) עליתאן (Elitettan) דיוויז'ון 1: צפון ודרום (Division 1 Norrettan, Division 1 Söderettan) דיוויז'ון 2 (Division 2) נוער אלסונסקאן (Juniorallsvenskan) ילדי אלסונסקאן (Pojkallsvenskan) הגביע השוודי - לגברים הגביע השוודי - לנשים גביע הילדים - בנים גביע הילדות - בנות מדיה וקבצים בנושא התאחדות הכדורגל השוודית בוויקישיתוף אתר האינטרנט הרשמי של התאחדות הכדורגל השוודית (בשוודית) אתר ההתאחדות הכדורגל השוודית (בשוודית) שוודיה באתר הרשמי של פיפ"א (באנגלית) שוודיה באתר אופ"א (באנגלית)
יעל וגנר-אביטל

יעל וגנר-אביטל (Yael Wagner-Avital; נולדה ב-2 באוקטובר 1955) היא מנצחת מקהלות קאמריות ישראלית. יעל וגנר נולדה בשכונת "נווה בצלאל" בירושלים. סבה של יעל, שלמה רבינוביץ, היה צייר ופסל. בהיותו מתלמידיו של בוריס שץ, זכה רבינוביץ לקבל נחלה באחד מ-27 המגרשים באותה שכונה שיזם שץ, מתוך כוונה שתהיה שכונת אמנים. אחיה של וגנר-אביטל הוא המוזיקולוג פרופ' נפתלי וגנר מהאוניברסיטה העברית. למדה בבית הספר היסודי של הגימנסיה העברית בירושלים ואת שנות התיכון עשתה בבית הספר של האקדמיה למוסיקה ולמחול בירושלים. במהלך התיכון, למדה פיתוח קול אצל רובין ויזל-קפסוטו. בצה"ל שירתה בחיל האוויר. וגנר שרה במקהלת הנוער של "קול ישראל" בניצוחו של צבי בן-פורת. אביה של וגנר-אביטל, אפרים וגנר, שימש זמר בס-בריטון סולן בפסטיבל אבו גוש, וכך הכיר את פליכס זולמן, מי שעמד בראש קבוצת המייסדים של הפסטיבל. משהקים זולמן מקהלה בניהולו, נטלה יעל וגנר חלק גם בפעילותה של מקהלה זאת. לווגנר-אביטל תואר ראשון בקומפוזיציה וזימרה מהאקדמיה למוסיקה ולמחול בירושלים ובנוסף, היא בוגרת האוניברסיטה למוזיקה ולאומנויות הבמה של פרנקפורט. בתקופת שהותה בגרמניה, למדה ניצוח אצל הלמוט רילינג. היא גם הייתה חברה במקהלת "גכינגר קנטוריי" (Gächinger Kantorei), אותה הקים רילינג - מקהלת האקדמיה הבינלאומית ע"ש באך משטוטגרט. עם שובה לישראל ב-1985, הופיעה וגנר-אביטל כסולנית עם התזמורת הקאמרית הישראלית ועם תזמורת רשות השידור. בהמשך, הופיעה כזמרת-סולנית בהפקות של עמותת "נוער מוסיקלי בישראל". לאחר מכן, החלה לנצח על מקהלות בבית הספר לשירת מקהלה על שם גרי ברתיני, לימדה סולפג' ומקהלה בבית הספר רימון וכן ניצוח, פיתוח קול ומקהלה במכללת אורנים. ב-1990 הקימה מקהלה באוניברסיטת חיפה וזו פעלה במשך שמונה שנים. ב-1991 שימשה כמנהלת המוזיקלית של פסטיבל "ימי מוסיקה וטבע" במשגב. מאז 1996 ועד פרישתה לגמלאות ב-2019, ניצחה וגנר-אביטל על "המקהלה הקאמרית הישראלית - טבעון" (הפועלת בקריית טבעון) וכן, על "מקהלת העמקים" (בשמה הקודם, "מקהלת גלבוע", עורכת את חזרותיה בקיבוץ עין חרוד איחוד) ו"מקהלת משגב הגליל" (בחסות המרכז למוזיקה במועצה האזורית משגב). וגנר-אביטל נשואה ואם לבן. מתגוררת ביישוב מנוף. מדיה וקבצים בנושא יעל וגנר-אביטל בוויקישיתוף יעל וגנר-אביטל, באתר "הבמה" דוד עורי, צליל מכוון - על קונצרט מקהלות, ב"אתר הקיבוצים", 20 באפריל 2006 חגי חיטרון, קול טנור זך, באתר הארץ, 28 במאי 2015 המקהלה הקאמרית הישראלית - טבעון - אתר האינטרנט של המקהלה רשת א', יום ב', 13.8, 16:05: ”השמעת בכורה של יצירות תלמידי קומפוזיציה באקדמיה למוסיקה על-שם רובין בירושלים... מיצירות ינעם ליף, יעל וגנר, ריקרדו הגמן, הארי סטרול וחיים פרמונט”, במעריב - "כל התוכניות", עמ' 51, 9 באוגוסט 1979 המקהלה, באתר האינטרנט של המקהלה הקאמרית הישראלית - טבעון נעם בן זאב, רומנטיקה דתית, באתר הארץ, 19 במאי 2002 (שם הכותב, על-פי הקטע במהדורה המודפסת של העיתון)
אנדריי מישצ'נקו

אנדריי פטרוביץ' מישצ'נקו (באוקראינית: Андрій Петрович Міщенко; נולד ב-7 באפריל 1991) הוא כדורגלן אוקראיני המשחק בדורדוי בישקק מליגת העל הקירגיזית בעמדת בלם. מישצ'נקו התחיל את הקריירה שלו בקולוס קובאליבקה. כעבור 3 עונות חתם בהירניק-ספורט קומסומולסק מהליגה האוקראינית השנייה והיה אחד המצטיינים של הקבוצה עם 5 שערים ב-27 משחקים. בקיץ 2012 חתם בסטאל אלצ'בסק מהליגה האוקראינית הראשונה. בעונתו הראשונה במועדון סיים עם המועדון במקום השני בליגה. בינואר 2014 חתם בסבסטופול מליגת העל האוקראינית. בסיום העונה המועדון התפרק בעקבות כיבוש חצי האי קרים על ידי רוסיה, ומישצ'נקו חתם באולימפיק דונצק. ב-26 ביולי 2014 ערך את הופעת הבכורה שלו בליגה במשחק נגד צ'רנומורץ אודסה. ב-12 ביולי 2015 עזב לראשונה את אוקראינה וחתם במכבי נתניה לעונה אחת. ב-5 ביולי 2016 חתם בהפועל אשקלון. ב-27 במרץ 2021, מישצ'נקו חתם באיסטיקלול דושנבה מליגת העל הטג'יקית. ב- 6 בינואר 2022 חתם בקבוצת AGMK מליגת העל האוזבקית. ב-31 ביולי 2022 חתם בקבוצת נפצ'י פרגאנה מליגת העל האוזבקית. אליפות טג'יקיסטן: 2021 מדיה וקבצים בנושא אנדריי מישצ'נקו בוויקישיתוף אנדריי מישצ'נקו, באתר Transfermarkt אנדריי מישצ'נקו, באתר Soccerway אנדריי מישצ'נקו, באתר WorldFootball.net אנדריי מישצ'נקו, באתר FootballDatabase.eu מוטי פשכצקי, ‏0:2 לנתניה על מכבי פ"ת. מישצ'נקו חתם, באתר ערוץ הספורט, 12 ביולי 2015 נדב צרפתי, ‏מישצ'נקו חתם באשקלון: שמח מאוד להגיע לכאן, באתר ONE‏, 5 ביולי 2016 ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אנדריי מישצ'נקו".